Nos Frater Johannes, miseratione divinâ humilis Abbas Trenorchiensis, notum facimus universis præsentes litteras inspecturis, quòd nos attendentes religiosos viros Priorem  Conventum Trenorchienses donavisse  concessisse bonæ memoriæ Domino Johanni de Montebeleto prædecessori nostro, domum suam de la Gravere sitam apud Cabilonem, cum pertinentiis  appenditiis suis;  quòd prædicta domus conventui nostro quamplurimùm sit necessaria pro negotiis suis expediendis: idcircò nos præfatam domum cum juribus suis præfatis, conventui nostro Trenorchiensi reddimus liberè  absolutè pro nobis  successoribus nostris, salvâ tamen donatione factâ de dictâ domo dilecto nostro Petro dicto le Berberet Castellano de Plotis, ad vitam suam tantùm. Volentes  concedentes quòd ipse conventus per se vel per mandatum suum, statim post mortem dicti Petri, possessionem dictæ domûs apprehendat, teneat  explectet, veluti de sua. In cujus rei testimonium sigillum nostrum præsentibus litteris duximus apponendum. Datum  actum anno Domini millesimo ducentesimo nonagesimo-quinto, mense Decembris.